ΓΡΑΠΤΗ ΕΡΩΤΗΣΗ E-1905/01

υποβολή: Pere Esteve (ELDR) προς την Επιτροπή

(28 Ιουνίου 2001)

Θέμα: Ανάρμοστη συμπεριφορά προς δύο σκοτσέζες τουρίστριες

Τον Μάίο τ.ε., δύο ηλικιωμένες σκοτσέζες τουρίστριες, κατά την άφιξή τους στο αεροδρόμιο της Πάλμα ντε Μαγιόρκα, έπεσαν θύματα κλοπής, διότι τους άρπαξαν τις τσάντες τους με όλα τα στοιχεία ταυτότητος και τα διαβατήριά τους.

Κατά τον έλεγχο διαβατηρίων στο αυτό αεροδρόμιο, οι εν λόγω κυρίες θέλησαν να καταγγείλουν την πρόσφατη κλοπή πουπέστησαν στην ισπανική αστυνομία. Επί πλέον, θέλησαν να έλθουν σε επαφή με το Προξενείο τους προκειμένου να τους χορηγηθεί προσωρινό διαβατήριο, δεδομένου ότι είχαν χάσει το δικό τους.

Οι ισπανικές αρχές αρνήθηκαν να ακούσουν τα επιχειρήματα των δύο αυτών πολιτών της Ευρώπης, καθώς και τις εξηγήσεις των εκπροσώπων του τουριστικού πρακτορείου τους. Η ισπανική αστυνομία περιορίσθηκε απλώς να ενημερώσει τις δύο τουρίστριες ότι έπρεπε να εγκαταλείψουν το νησί και το ισπανικό κράτος λόγω του ότι δεν είχαν διαβατήριο. Έτσι, ενημερώθηκαν περί της αμέσου απελάσεώς τους με την επόμενη πτήση για τη Σκοτία, η οποία θα πραγματοποιείτο την επομένη στις 5 το πρωί, τοπική ώρα.

Η μία από τις δύο ηλικιωμένες κυρίες, ηλικίας 92 ετών, αναγκάστηκε να περάσει τη νύχτα σ' ένα σκληρό κάθισμα του αεροδρομίου φρουρούμενη από την ισπανική αστυνομία. Η εν λόγω κυρία δεν έχει ακόμη συνέλθει από την τραυματική εμπειρία της νύχτας εκείνης.

Εξ αιτίας της κλοπής των στοιχείων ταυτότητός τους και της αδιαφορίας των ισπανικών αρχών, οι δυο ευρωπαίες τουρίστριες δεν μπόρεσαν να συνεχίσουν το ταξίδι τους, απελάθηκαν και έτυχαν ανάρμοστης συμπεριφοράς.

Η ΕΕ έχει σε άλλες περιπτώσεις εγκρίνει ειδικά μέτραπέρ των τουριστών, μέτρα που διευκολύνουν την διέλευση των συνόρων, την ασφάλεια και ταλικά συμφέροντα των τουριστών. Το Ευρωπαϊκό Κοινοβούλιο έχει ζητήσει μεγαλύτερη προστασία των συμφερόντων των τουριστών.

Το Ευρωπαϊκό Κοινοβούλιο έχει επίσης ταχθείπέρ της μεγαλύτερης δυνατής ελευθερίας διέλευσης για όλα τα άτομα από τα εσωτερικά σύνορα της Ένωσης.

Δεδομένου του σοβαρού αυτού περιστατικού που συνέβη στο αεροδρόμιο της Πάλμα ντε Μαγιόρκα, και του κοινοτικού κεκτημένου τόσο σχετικά με τον τουρισμό όσο και σχετικά με την ελεύθερη κυκλοφορία των προσώπων, οποφαινόμενος βουλευτής επιθυμεί να πληροφορηθεί, εφόσον επιβεβαιωθούν τα γεγονότα: Ποια είναι η άποψη της Επιτροπής σχετικά με το συμβάν της Μαγιόρκα· Προβλέπει η Επιτροπή ναποβάλει γραπτώς κάποια παράπονα στην Υπουργό Δημοκρατίας των Βαλεαρίδων, ωςπεύθυνη για την ισπανική αστυνομία· Θεωρεί σκόπιμο η ισπανική αστυνομία ή οι ισπανικές αρχές να αποζημιώσουν ή να αποκαταστήσουν καθ' οιονδήποτε τρόπο την βλάβη πουπέστησαν αυτές οι δύο ηλικιωμένες τουρίστριες·

Απάντηση του κ. Vitorino Εξ ονόματος της Επιτροπής

(7 Σεπτεμβρίου 2001)

Η Επιτροπή εκφράζει την λύπη της για την μεταχείριση που, σύμφωνα με το Αξιότιμο Μέλος του Κοινοβουλίου,πέστησαν από τις ισπανικές αρχές δύο σκωτσέζες τουρίστριες των οποίων τα διαβατήρια και τα στοιχεία ταυτότητος εκλάπησαν, κατά την άφιξή τους στο αεροδρόμιο της Πάλμα ντε Μαγιόρκα τον Μάιο του 2001.

Η συνθήκη ΕΚ προβλέπει στο Άρθρο 18 (πρώην Άρθρο 8A) το θεμελιώδες δικαίωμα κάθε πολίτη της Ένωσης να κυκλοφορεί και να διαμένει ελεύθερα στο έδαφος των κρατών μελών,πό την επιφύλαξη των περιορισμών και των προϋποθέσεων που προβλέπονται στη συνθήκη ΕΚ και στις διατάξεις που θεσπίζονται για την εφαρμογή της. Σχετικά με το δικαίωμα διαμονής, η κοινοτική νομοθεσία ορίζει ότι τα κράτη μέλη οφείλουν να επιτρέπουν την είσοδο στο έδαφός τους σεπηκόους κρατών μελών καθώς και στα μέλη της οικογενείας τους, με την απλή επίδειξη δελτίου ταυτότητος ή έγκυρου διαβατηρίου.

Με βάση αυτήν τη νομοθεσία, τα άτομα που έχουν δικαίωμα διαμονής οφείλουν να είναι εφοδιασμένα με έγκυρο διαβατήριο ή δελτίο ταυτότητος. Η κοινοτική νομοθεσία δεν προβλέπει τα μέτρα που τα κράτη μέλη είναι να δυνατό ναιοθετήσουν σε περίπτωση απουσίας των αναγκαίων ταξιδιωτικών εγγράφων.

Η Επιτροπή ωστόσο κρίνει ότι τα κράτη μέλη, τηρουμένης της αρχής της αναλογικότητας, προτούιοθετήσουν κάποιο μέτρο απέλασης, οφείλουν να επιδεικνύουν ευελιξία και να επιτρέπουν, στα άτομα που έχουν δικαίωμα διαμονής, την δυνατότητα να αποδείξουν την ταυτότητά τους με άλλα μέσα. Προς το σκοπό αυτό, η πρόταση οδηγίας, που εγκρίθηκε από την Επιτροπή την 23η Μαϊου 2001(1), σχετικά με τα δικαιώματα των πολιτών της Ένωσης καθώς και των μελών της οικογενείας τους να κυκλοφορούν και να διαμένουν ελεύθερα στο έδαφος των κρατών μελών, προβλέπει τηνποχρέωση των οικείων κρατών μελών, προτού εφαρμόσουν το μέτρο της επαναπροώθησης, να παρέχουν στους πολίτες της Ένωσης ή στα μέλη της οικογενείας τους που δεν διαθέτουν τα αναγκαία ταξιδιωτικά έγγραφα κάθε διευκόλυνση με σκοπό την απόκτηση των αναγκαίων εγγράφων ή την αποστολή τους ή προκειμένου να επιβεβαιωθεί ή να αποδειχθεί με άλλα μέσα ότι πρόκειται πράγματι για κατόχους του δικαιώματος ελεύθερης κυκλοφορίας.

Λαμβανομένωνπόψη των περιστάσεων της αναφερθείσας περιπτώσεως, η απόφαση απέλασης δίχως να έχει παραχωρηθεί στις εν λόγω τουρίστριες κάποια διευκόλυνση και ιδιαίτερα η δυνατότητα επαφής με το Προξενείο τους, προκειμένου να τους χορηγηθεί προσωρινό διαβατήριο, βρίσκεται σε θέση αναντιστοιχίας με την παραπάνω πρόταση οδηγίας. Η Επιτροπή προτίθεται να απευθυνθεί στις ισπανικές αρχές σχετικά με τα παραπάνω περιστατικά.

(1) COM(2001)257 τελικό.